
ОБЯВЛЕНИЕ

ЗА ОБЩЕСТВЕНИ КОНСУЛТАЦИИ

ОБЩИНА САТОВЧА

Съгласно чл. 26, ал. 2, ал. 3, ал. 4 от Закона за нормативните актове и във връзка с чл. 77 от Административнопроцесуалния кодекс в законоустановения срок от 30 дни Общинска администрация – Сатовча обявява обществена консултация и приема предложения и становища относно проект на Наредба за изменение и допълнение на Наредбата за опазване на обществения ред на територията на община Сатовча

                                                  МОТИВИ ЗА ПРИЕМАНЕ НА

Наредба за изменение и допълнение на Наредбата за опазване на обществения ред на територията на община Сатовча

На основание чл. 28, ал. 1 и ал. 2 от Закона за нормативните актове Ви представяме следните Мотиви за приемане на Наредба за изменение и допълнение на Наредбата за опазване на обществения ред на територията на община Сатовча

1. Причини, които налагат приемането:

Основната причина за изменението е необходимостта от синхронизиране на Наредбата за опазване на обществения ред на територията на община Сатовча с действащата нормативна уредба на Република България.
Действащите чл. 10а, ал. 2 и ал. 3 от Наредбата съдържат правила относно възрастта на водачите на ИЕПС, които вече са уредени по различен начин в Закона за движението по пътищата.
С оглед принципа на йерархия на нормативните актове и необходимостта общинската наредба да съответства на нормативните актове от по-висока степен, тези разпоредби следва да бъдат отменени.
Изменението на ал. 14 се налага с цел да се избегне дублиране на административнонаказателна отговорност за нарушения, които вече са изрично санкционирани със Закона за движението по пътищата.

2. Целите, които се поставят:

С приемането на Наредбата за изменение и допълнение се цели:
· привеждане на общинската нормативна уредба в съответствие с действащото законодателство;
· отстраняване на противоречията между Наредбата и Закона за движението по пътищата;
· недопускане на двойно санкциониране за едно и също нарушение;
· осигуряване на ефективен и законосъобразен контрол върху използването на ИЕПС;
· повишаване безопасността на гражданите и участниците в движението;
· създаване на ясни и предвидими правила за гражданите и контролните органи.

3. Финансови и други средства, необходими за прилагането на новата уредба:

Прилагането на Наредбата за изменение и допълнение не изисква разходването на допълнителни финансови средства от бюджета на Община Сатовча.
Контролът по спазване на разпоредбите ще се осъществява в рамките на съществуващите функции и правомощия на компетентните органи.

4. Очаквани резултати от прилагането:

Очакваните резултати са:
· съответствие на Наредбата с действащото национално законодателство;
· повишаване на правната сигурност;
· яснота относно приложимите санкции;
· недопускане на противоречиво прилагане на нормативните разпоредби;
· по-ефективен контрол върху използването на индивидуални електрически превозни средства на територията на общината.

5. Анализ за съответствието с правото на Европейския съюз
Предлаганият проект на Наредба за изменение и допълнение е съобразен с действащото законодателство на Република България и не противоречи на правото на Европейския съюз.


6. Срок за предложения и становища

Предложения и становища по проекта могат да бъдат представяни в 30-дневен срок, считано от деня на публикуване на настоящото обявление – до 04.11.2026 г. 

Предложенията и становищата се приемат:

В деловодството на Община Сатовча
2950 Сатовча, ул. „Тодор Шопов“ № 37

и на електронен адрес: kmet@satovcha.bg
Както и в Портала за обществени консултации  


Проектът на Наредбата, мотивите  към него са публикувани на интернет страницата на Община Сатовча и на портала за обществени консултации

След приключване на обществените консултации постъпилите предложения и становища ще бъдат обобщени в справка по чл. 26, ал. 5 от Закона за нормативните актове.


 
Проект!

Наредба за изменение и допълнение на Наредбата за опазване на обществения ред на територията на община Сатовча
§ 1. В чл. 10а се правят следните изменения:

[bookmark: _Hlk239410879]1.Алинея 2 се изменя  и придобива следната редакция:
(2) Лица под 16-годишна възраст нямат право да управляват ИЕПС.

2. Алинея 3 се отменя.

3.Алинея 5 се изменя придобива следната редакция:
(5) Всички водачи на ИЕПС са длъжни да използват защитна каска.

4.Алинея 8, т.2 се изменя и придобива следната редакция 
„(8) Водачите на ИЕПС са длъжни:
т.2  при намалена видимост да управляват ИЕПС с включени светлини, както и да ползват светлоотразителна жилетка или елементи върху видимата част на облеклото, позволяващи да бъдат лесно забелязани;

 5.Алинея 14  се изменя и придобива следната редакция:
„(14) За нарушения на разпоредбите на този член се прилагат санкциите, предвидени в чл.183а от ЗДВП. 

§ 2.Настоящото изменение влиза в сила от деня на влизането в сила на решението на общински съвет – Сатовча за приемането й.

